Hnúfubakur sem merktur var með gervitunglasendi við Hrísey í Eyjafirði þann 10. nóvember 2014 og var 110 dögum síðar staddur í Karíbahafi , er nú aftur kominn á sumarstöðvarnar hér við land , var í fyrradag í miklu æti suður af Hauganesi ásamt nokkrum öðrum . Þetta rúmlega 7.500 km ferðalag frá vetrarstöðvunum hingað norður tekur 5 - 6 vikur hvora leið , að því er fram kemur í Morgunblaðinu í dag . Norður af Dóminíska lýðveldinu og Puerto Rico sem og við Grænhöfðaeyjar eru þekktar æxlunarstöðvar hnúfubaks og menn höfðu lengi grunað íslensku dýrin um að fara á annan hvorn staðinn , en ekki hafði tekist að sanna þá tilgátu fyrr en þarna . Umræddur hnúfubakur mun ekki hafa sést í Eyjafirði í fyrra .